b"\n_START_ARTICLE_\nTorre de la Ramona\n_START_SECTION_\nDescripci\xc3\xb3\n_START_PARAGRAPH_\nAquesta torre pertany m\xc3\xa9s aviat al segon recinte emmurallat, juntament amb la que hi ha a l'avinguda de la Mare de D\xc3\xa9u de la Pineda, 9 -no t\xc3\xa9 un nom propi-, no coincideix amb les altres onze torres que defensaven clarament el clos de la vila. Ja que est\xc3\xa0 situada extramurs, ficada dins de la casa de l'avinguda de la Mare de D\xc3\xa9u de la Pineda, 40. Ha patit moltes transformacions sobretot pel que fa a l'interior. La part superior sobresurt respecte de la casa que l'acull, es feta de paredat, presenta carreus de pedra als angles i t\xc3\xa9 coberta de teula a una sola vessant.\n_START_SECTION_\nHist\xc3\xb2ria\n_START_PARAGRAPH_\nLa poblaci\xc3\xb3 de Vila-seca es defensava mitjan\xc3\xa7ant un seguit de torres -dotze concretament, algunes de les quals s'han conservat fins als nostres dies- que formaven un doble clos emmurallat. Aquestes torres tenen en com\xc3\xba la planta quadrangular, la distribuci\xc3\xb3 interior dels pisos, el tipus de material constructiu emprat i la forma de construcci\xc3\xb3. En origen podrien haver tingut merlets, per\xc3\xb2 no s'observa cap senyal de l'exist\xc3\xa8ncia de matacans. El gruix dels murs est\xc3\xa0 al voltant dels 75 cm."